**Էուխենիո Ալեքսանդրինո Գոնսալես Դերբես** (իսպ.՝ Eugenio Alexandrino González Derbez, սեպտեմբերի 2, 1962(1962-09-02), Մեխիկո, Մեքսիկայի Միացյալ Նահանգներ), մեքսիկացի դերասան, ռեժիսոր, սցենարիստ և պրոդյուսեր։

Կենսագրություն
--------------

Էուխենիո Դերբեսը ծնվել է աստղերի ընտանիքում։ Մայրը հայտնի մեքսիկացի դերասանուհի Սիլվիա Դերբեսն է, իսկ հայրը գրող, հրապակախոս Էուխենիո Գոնսալես Սալասն է։ Վաղ մանկության տարիներից ծանոթ է եղել ստեղծագործ մտավորականության հետ, ժամանակն անց է կացրել թատրոնների կուլիսներում և նկարահանման հրապարակներում։ 12 տարեկանում հայտնվել է հեռուստատեսությունում՝ հուռաստանովելում կատարել է երկրորդական դեր, որին հաջորդել են մի քանի աննշան աշխատանքներ հեռուստատեսությունում։

Դպրոցական տարիներին հաճախել է պարի, երաժշտության և վոկալի, որը հետագայում օգտակար է եղել նրան։ 19 տարեկանում վերջնականապես ընտրել է իր մասնագիտությունը և ընդուվել դերասանական դասընթացների, որից հետո դարձել թատրոնի դերասան։

Անձնական կյանք
--------------

Էուխենիո Դերբեսի առաջին կինը իր գործընկերուհին էր՝ դերասանուհի Վիկտորյա Ռուֆֆոն, ով ավելի հայտնի է Ռուսաստանում «Ուղղակի Մարիա» հեռուստասերիալի գլխավոր դերով։ Նրանք ամուսնացել են 1992 թվականին, ամուսնությունը տևել է 5 տարուց պակաս, որի ժամանակ ծնվել է նրանց տղան՝ Խոսե Էդուարդո Դերբեսը։

2012 թվականին դերասանը ամուսնացել է մոդել և դերասանուհի, «Sentidos Opuestos» խմբի նախկին մեներգչուհի Ալեքսանդրա Ռոսալդոյի հետ։ Նորապսակները շքեղ հարսանիք են արել, որին հրավիրվել էր 700 հյուր։ Այս միությունից ծնվել է նրանց աղջիկը՝ Այտանան։ Ընտանիքն ապրում է Լոս Անջելսում։

Դերասանն արտաամուսնական կապից ունի ևս 2 երեխա, բայց նրանք ճանաչված ժառանգներն են՝ տղան՝ Վադիրը և աղջիկը՝ Այսլին։

Խոսե Էդուարդոն, Վադիրը և Այսլին գնացել են հոր հետքերով և հաջողություններ են ունեցել կինոյում։

Էուխենիո Դերբեսը ակտիվորեն բարեգործական գործունեություն է ծավալում։ Նա մեծ ուշադրություն է դարձնում առողջությանը և մի քանի տարի առաջ համալրել է բուսակերների շարքերը։

Ֆիլմագրություն
--------------

| Տարի | Անուն | Օրիգինալ անուն | Դեր |
| --- | --- | --- | --- |
| 2007 | Հարազատ Հայրիկ | Padre Nuestro |  |
| 2007 | Նույն լուսնի տակ | Under the Same Moon | Էնրիկե |
| 2008 | Չիհուահուան Բևեռլի Հիլզից | Beverly Hills Chihuahua |  |
| 2011 | Այդքան տարբեր երկվորյակներ | Jack and Jill |  |
| 2012 | Դժվար տարիք | Girl in Progress |  |
| 2013 | Հրահանգները ներառված չեն | Instructions Not Included | Վալենտին Բրավո |
| 2016 | Հրաշքներ երկնքից | Miracles from Heaven |  |
| 2017 | Ինչպես դառնալ լատինացի սիրահար | How to Be a Latin Lover |  |
| 2017 | Գեոփոթորիկ | Geostorm | Էռնանդես |
| 2018 | Նավից դուրս | Overboard | Լեոնարդո Մոտեներգո |
| 2018 | Մարդուկ-ջարդուկը և չորս թագավորությունները | The Nutcracker and the Four Realms | Ծաղիկներ երկրի արքա |
| 2019 | Դորան և կորուսյալ քաղաքը | Dora and the Lost City of Gold | Ալեքսանդրո |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Broadway Database — 2000.
2. 1 2  Internet Movie Database — 1990.
3. ↑  «Эухенио Дербес». *24SMI* (ռուսերեն). Վերցված է 2020 թ․ հոկտեմբերի 20-ին.
4. ↑  «Эухенио Дербес: фото, биография, фильмография, новости - Вокруг ТВ». *Вокруг ТВ* (անգլերեն). Վերցված է 2020 թ․ հոկտեմբերի 20-ին.

Արտաքին հղումներ
----------------

* Ֆիլմագրությունը https://www.kino-teatr.ru/ կայքից(ռուս.)